জানা যায়, ২২ অক্টোবর সোমবার সকাল ১১টায় এ উপলক্ষ্যে টেকনাফের হোয়াইক্যং এনজেলস কেয়ার একাডেমী থেকে এক র‌্যালী প্রধান সড়ক প্রদক্ষিণ শেষে খারাংখালী স্টেশনে সমাবেশে মিলিত হয়। নিরাপদ সড়ক চাই টেকনাফ উপজেলা সভাপতি আব্দুল্লাহ আল খালেদের সভাপতিত্বে সহ-সভাপতি আব্দুর রহমান হাসেমীর পরিচালনায় অনুষ্টিত সমাবেশে প্রধান অতিথি ছিলেন হোয়াইক্যং ইউনিয়ন যুবলীগের সভাপতি ফরিদুল আলম জুয়েল। এতে বক্তব্য রাখেন সাধারন সম্পাদক ফায়সাল উদ্দিন খোকা, এনজেলস কেয়ার একাডেমীর প্রধান শিক্ষক নুরুল আমিন, দুঘর্টনা অনুসন্ধান ও গবেষণা বিষয়ক সম্পাদক এহছান উদ্দিন, যুব বিষয়ক সম্পাদক মৌলভী ইউছুপ, জিয়াউল হক সিহাম, রাশেদুল আলম, আতিকুল হাই, আব্দুল গফুর, শামশুল আলম, কোরবান আলী, লৎফুর আমিন প্রমুখ। এতে বিভিন্ন শ্রেনী ও পেশার মানুষ অংশগ্রহন করেন। পরে হ্নীলা মঈন উদ্দিন মেমোরিয়াল কলেজ ও নাফ মেরিট মাল্টিমিডিয়া স্কুলে নিরাপদ সড়কের দিক নির্দেশনামুলক লিফলেট বিতরন ও সড়ক নিরাপদে অবহিতকরন লিফলেট বিতরণ করা হয়। ##